Toshkent va Namangan viloyatlari tog‘li hududlarida qor ko‘chish xavfi bor. 2023 yil 16-18 dekabr kunlari O‘zbekistonning tog‘li hududlarida qor ko‘chishi mumkin. Bu haqda «O‘zgidromet» xabar berdi. Qayd qilinishicha, Toshkent viloyatining Bo‘stonliq, Ohangaron va Parkent tumanlari (Chotqol tizmasining tog‘lari) hamda Namangan viloyatining Pop tumanida qor ko‘chish xavfi bor. Shuningdek, ko‘rinuvchanlik pasayib, yo‘llarda yaxmalak va qor uyumlari yuzaga kelishi mumkin.